刘过
红酒歌呈京西漕刘郎中立义
桃花为曲杏为蘖，酒酝仙方得新法。
大槽迸裂猩血流，小槽夜雨真珠滴。
岘山之北古襄阳，春风烂漫草花香。
乘轺谁为部使者，金闺通籍尚书郎。
儿样爱民真父母，十万人家感恩厚。
鹅儿不酌宜城黄，流霞造此江南酒。
轮蹄日日行乐同，琥珀潋滟琉璃钟。
珊瑚枝下贵公子，人面日色相争红。
栏杆十二开帘幔，腰鼓轰雷奏仙乐。
翠翘金凤大堤倡，玉织捧劝罗衣薄。
人生百岁能几何，海棠花开春较多。
有貂可解换一{左豆右斗}，醉到夫晓待作麽。